wickkiey/tamil-wikipedia-markdown huggingface dataset:
# ரவீந்திர ஜடேஜா



**இரவீந்திரசிங் அனிருத்சிங் ஜடேஜா ** (*Ravindrasinh Anirudhsinh Jadeja*, பிறப்பு: திசம்பர் 6 1988), இந்தியத் துடுப்பாட்டக்காரர். பன்முக வீரரான இவர் இடதுகை மட்டையாளராகவும் இடது-கை சுழற்பந்து வீச்சாளராகவும் செயல்படுகிறார். இவர் சௌராட்டிர அணிக்காக உள்ளூர்ப் போட்டிகளில் விளையாடிவருகிறார். மேலும் இந்தியன் பிரீமியர் லீக் போட்டிகளில் சென்னை சூப்பர் கிங்குசு அணிக்காக விளையாடி வருகிறார்.  

2008 ஆம் ஆண்டில் மலேசியாவில் நடைபெற்ற 19 வயதிற்குட்பட்டோருக்கான அணியில் விராட் கோலியின் தலைமையில் கோப்பை வென்ற அணியில் இவர் இடம்பெற்றிருந்தார். பெப்ரவரி 8, 2009 ஆம் ஆண்டில் இலங்கைத் துடுப்பாட்ட அணிக்கு<nowiki/>எதிரான ஒருநாள் பன்னாட்டுத் துடுப்பாட்டப் போட்டிகளில் அறிமுகமானார். அந்தப்போட்டியில் 77 பந்துகளை எதிர்கொண்டு 60 ஓட்டங்களை எடுத்தார். பின் திசம்பர் 13, 2012 இல் நாக்பூரில் நடைபெற்ற இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகமனார்.  

2012 இந்தியன் பிரீமியர் லீக் தொடரில் சென்னை சூப்பர் கிங்குசு அணி இவரை 2 மில்லியன் அமெரிக்க டாலர் மதிப்பில் ஏலத்தில் எடுத்தது. சூதாட்டப் புகாரில் சிக்கி சென்னை சூப்பர் கிங்குசு அணி இரண்டு ஆண்டுகள் விளையாட தடை விதிக்கப்பட்டிருந்த காலத்தில் இந்திய மதிப்பில் 9.5 கோடி ரூபாய்க்கு குசராத்து லயன்சு அணி இவரை ஏலத்தில் எடுதத்து. சனவரி 22, 2017 இல் கொல்கத்தா, ஈடன் கார்டன்சு மைதானத்தில் ஒருநாள் பன்னாட்டுத் துடுப்பாட்டப் போட்டியில் சாம் பில்லிங்குசு இலக்கை வீழ்த்திய போது 150 இலக்குகளை வீழ்த்திய முதல் இந்திய இடதுகை சுழற்பந்து வீச்சாளர் எனும் சாதனையைப் படைத்தார். மார்ச்சு, 2017 இல் பன்னாட்டுத் துடுப்பாட்ட அவையின் சிறந்த பந்து வீச்சாளர்களுக்கான தரவரிசையில் நீணடகாலம் முதலிடத்தில் நீடித்த ரவிச்சந்திரன் அசுவினைப் பின்னுக்குத் தள்ளி முதலிடம் பிடித்தார்.  

## இந்தியன் பிரீமியர் லீக்
2008 இந்தியன் பிரீமியர் லீக்க்கின் முதல் பருவத்தில் இவர் ராஜஸ்தான் ராயல்ஸ் அணிக்காக விளையாடினார். முதல் பருவத்தில் சிறப்பாக விளையாடி இறுதிப்போட்டியில் சென்னை சூப்பர் கிங்ஸ் அணியை வெற்றி பெற்று கோப்பையை வெல்ல முக்கியக் காரணமாக விளங்கினார். இந்தத் தொடரின் முடிவில் 14 போட்டிகளில் விளையாடிய இவர் 135 ஓட்டங்களை எடுத்தார். இவரின் அதிகபட்ச ஓட்டம் கிங்சு இலெவன் பஞ்சாபு அணிக்கு எதிராக இறுதிவரை ஆட்டமிழக்காமல் எடுத்த 36 ஓட்டங்களாகும். இவரின் *ஸ்டிரைக் ரேட்* 131.06 ஆக இருந்தது. 2009 ஆம் ஆண்டிலும் சிறப்பாக விளையாடினார். மொத்தம் 295 ஓட்டங்களை எடுத்த இவரின் *ஸ்டிரைக் ரேட்* 110.90 ஆக இருந்தது. ஒரு ஓவருக்கு 6.5 ஓட்டங்களை மட்டுமே விட்டுக் கொடுத்துள்ளார். அப்போதைய ராஜஸ்தான் ராயல்ஸ் அணியின் தலைவராக இருந்த ஷேன் வோர்ன் இவரை *சூப்பர்* *ஸ்டார்* எனவும் *ராக் ஸ்டார்* எனவும் புனைபெயர் கொண்டு அழைத்தார்.  

2011 இந்தியன் பிரீமியர் லீக் தொடரில் கொச்சி இட்டசுக்கேர்சு கேரளா அணி 950,000 அமெரிக்க டாலர் மதிப்பில் இவரை ஏலத்தில் எடுத்தது. பின் 2012 இந்தியன் பிரீமியர் லீக் போட்டித் தொடரில் இவரை ஏலத்தில் எடுப்பதில் ராஜஸ்தான் ராயல்ஸ் அணிக்கும் சென்னை சூப்பர் கிங்ஸ்<nowiki/>அணிக்கும் கடும் போட்டி நிலவியது பின் சென்னை சூப்பர் கிங்ஸ் அணி 2 மில்லியன் அமெரிக்க டாலர் மதிப்பில் இவரை ஏலத்தில் எடுத்தது. இதன் இரண்டாவது போட்டியில் டெக்கான் சார்ஜர்ஸ் அணிக்கு எதிராக 29 பந்துகளில் 48 ஓட்டங்கள் எடுத்தார். மேலும் 4 ஓவர்கள் வீசி 16 ஓட்டங்கள் மட்டுமே விட்டுக் கொடுத்து 5 இலக்குகளைக் கைப்பற்றினார்.
# ஒரு கைதியின் டைரி



***ஒரு கைதியின் டைரி*** 1985 ஆம் ஆண்டில் வெளிவந்த தமிழ்த் திரைப்படம். பாரதிராஜாவின் இயக்கத்தில் வெளிவந்த இத்திரைப்படத்தில் கமல்ஹாசன், ரேவதி மற்றும் பலர் நடித்திருந்தனர். இத்திரைப்படத்தின் கதை பாக்யராஜ் எழுதியுள்ளார். வைரமுத்துவின் பாடல்களுக்கு இளையராஜா இசையமைத்திருந்தார். இத்திரைப்படம் திரையரங்குளில் 175 நாட்கள் ஓடிய வெற்றிப்படமாகும்.  

இத்திரைப்படமானது இந்தி மொழியில் கே. பாக்யராஜ் இயக்கத்தில் அமிதாப் பச்சன், ஜெயபிரதா, ஸ்ரீதேவி நடிப்பில் "*ஆக்கிரி ராக்ஷ்ரா*" எனும் பெயரில் படமாக்கப்பட்டது. ஒரு கைதியின் டைரி படம் தெலுங்கு மொழியில் "*கைதி வீட்டா*" எனும் பெயரில் மொழிமாற்றம் செய்யப்பட்டு வெளி வந்தது ஆயினும் இப்படம் தெலுங்கில் மீண்டும் கிருஷ்ணம் ராஜூ நடிப்பில் "*மரண கோமம்*" எனும் பெயரில் மீண்டும் படமாக்கப்பட்டது.  

## கதை

## நடிகர்கள்
- கமல்ஹாசன் - டேவிட் / சங்கர் (தந்தை, மகன் என இருவேடம்)
- ரேவதி - சாரதா
- இராதா - ரோஸி
- ஜனகராஜ் - வேலப்பன்
- மலேசியா வாசுதேவன் - சூரியபிரகாஷம், அரசியல்வாதி
- விஜயன் - டாக்டர். உன்னிகிருஷ்ணன்
- வினு சக்ரவர்த்தி - காவல் ஆய்வாளர் எஸ். பி. விஸ்வநாதன்
- ரா.சங்கரன்
- வீரராகவன்
- ஜெயபாலசந்திரன்
- சேனாபதி
- டைப்பிஸ்ட் கோபு
- ராமநாதன்
- சித்ரா லட்சுமணன்
- ஆர்.கே.குமார்
- முத்தையா
- வெள்ளை சுப்பையா
- கஜேந்திரகுமார்
- ஜெயபால்
- எம்.முருகேசன்
- அனுராதா
- வாணி

## உருவாக்கம்
பாரதிராஜாவும், கமலும் இணைந்து 'டாப் டாக்கர்' என்ற படத்தை ஏறத்தாழ 5 ஆயிரம் அடி எடுத்த பின் அதை நிறுத்திவிட்டனர். அத்திரைப்படமானது அதற்கு முன் வந்த சிகப்பு ரோஜாக்கள் படக்கதையை ஒத்து இருந்ததால் அப்படத்தை எடுக்கும் முடிவை கைவிட்டனர். இந்நிலையில் பாக்யராஜ் பாரதிராஜாவிற்கு உதவ முன் வந்தார். பாக்யராஜ் எழுதிய கதையே 'ஒரு கைதியின் டைரி'யாக படமாக்கப்பட்டது.  

## பாடல்கள்
இப்படத்திற்கு இளையராஜா இசை அமைத்துள்ளார். அனைத்து பாடல் வரிகளும் வைரமுத்து எழுதியுள்ளார்.  

| **எண்.** | **பாடல்** | **பாடகர்கள்** | **நீளம்** |  |
| --- | --- | --- | --- | --- |
| 1 | "ஏபிசி(ABC) நீ வாசி" | கே. ஜே. யேசுதாஸ், வாணி ஜெயராம் | 04:01 |  |
| 2 | "இது ரோசா பூவு" | வாணி ஜெயராம், கங்கை அமரன் | 04:30 |  |
| 3 | "நான் தான் சூரன்" | எஸ். பி. பாலசுப்பிரமணியம், வாணி ஜெயராம் | 04:31 |  |
| 4 | "பொண்மானெ கோபம் ஏனோ" | உண்ணிமேனன், உமா ரமணன் | 04:34 | } |
# சுள்ளான்


***சுள்ளான்*** (*Sullan*) 2004 ஆம் ஆண்டில் வெளிவந்த தமிழ்த் திரைப்படம். ரமணாவின் இயக்கத்தில் வெளிவந்த இத்திரைப்படத்தில் தனுஷ், சிந்து துலானி (அறிமுகம்), மணிவண்ணன், பசுபதி மற்றும் பலர் நடித்திருந்தனர். அறிவுமதி, பா. விஜய், நா. முத்துக்குமார், கபிலன், யுகபாரதி ஆகியோரின் பாடல்களுக்கு வித்யாசாகர் இசையமைத்திருந்தார்.  

## நடிகர்கள்
- தனுஷ்
- சிந்து துலானி
- மணிவண்ணன்
- பசுபதி
- ஈஸ்வரி ராவ்
- டெல்லி கணேஷ்
- வாசு விக்ரம்
- கலைராணி
- கீதா ரவிசங்கர்
- தென்னவன்
- பரத் கல்யாண்
- முத்துக்காளை

## பாடல்கள்
ஒலிப்பதிவு: வித்தியாசாகர்  

| 1 | "கவிதை இரவு" | சித்ரா, கார்த்திக் |
| --- | --- | --- |
| 2 | "சண்டைக் கோழி" | சங்கர் மகாதேவன் |
| 3 | "யாரோ நீ" | ஹரிஹரன், சுஜாதா மோகன் |
| 4 | "அதோ வரா" | ஹரிணி, குப்புசாமி |
| 5 | "கிளு கிளுப்பான" | ஆனம் சமி, பிரேம்ஜி அமரன், பாப் சாலினி |
# ஐக்கிய தேசிய முன்னணி


**ஐக்கிய தேசிய முன்னணி** (*United National Front*), என்பது இலங்கையின் ஒரு அரசியல் கூட்டமைப்பு ஆகும். இக்கூட்டணியில் ஐக்கிய தேசியக் கட்சி, இலங்கை முஸ்லிம் காங்கிரஸ், மேலக மக்கள் முன்னணி ஆகிய கட்சிகள் அங்கம் வகிக்கின்றன. ஆரம்பத்தில் இக்கூட்டணியில் இணைந்திருந்த இலங்கை தொழிலாளர் காங்கிரஸ் 2006 ஆம் ஆண்டில் கூட்டணியில் இருந்து விலகி ஐக்கிய மக்கள் சுதந்திரக் கூட்டணியில் இணைந்தது.  

2004 ஏப்ரல் தேர்தலில் இக்கூட்டணி மொத்தம் 225 தொகுதிகளில் 82 ஐக் கைப்பற்றியது. 37.8% வாக்குகளைப் பெற்றது. 2010 ஏப்ரல் தேர்தலில் இக்கூட்டணி 29.34% வாக்குகளைப் பெற்று 60 இடங்களை மட்டுமே கைப்பற்றியது. இத்தேர்தலின் பின்னர் முஸ்லிம் காங்கிரசு கட்சி கூட்டணியில் இருந்து ஆளும் ஐமசுகூயில் இணைந்து அரசில் பங்காளிக் கட்சியாகச் சேர்ந்தது.
# படிமம்:Sridarpichhaiappa.jpg

மூலம்: தினகரன், கொழும்பு  

## நியாயமான பயன்பாடு
The image linked here is claimed to be used under fair use as:  
1. the photo is only being used for informational purposes.--Kanags <sup>\உரையாடு</sup> 09:30, 27 பெப்ரவரி 2010 (UTC)
# மார்ச் 2010


**மார்ச் 2010**, ஒரு திங்கட்கிழமை ஆரம்பித்து 31 நாட்களின் பின்னர் ஒரு புதன்கிழமை முடிவடையும். தமிழ் நாட்காட்டியின் படி பங்குனி மாதம் மார்ச் 15, திங்கட்கிழமை தொடங்கி, ஏப்ரல் 13 புதன்கிழமை முடிவடையும்.  

## சிறப்பு நாட்கள்
- மார்ச் 2 - திருவள்ளுவர் குருபூசை
- மார்ச் 13 - மகா சிவராத்திரி (சில நாடுகளில்)
- மார்ச் 18 - செல்லப்பா சுவாமிகள் குருபூசை
- மார்ச் 24 - இராம நவமி
- மார்ச் 26 - யோக சுவாமிகள் குருபூசை
- மார்ச் 29 - பங்குனி உத்தரம்

## நிகழ்வுகள்

## இறப்புகள்

---
# மினமாட்டா கொள்ளை நோய்


**மினமாட்டா ** என்பது **ஜப்பான்** நாட்டின் கியூஷூ தீவில் மினமாட்டா விரிகுடாவின் அருகில் அமைந்துள்ள ஒரு சிறு கடலோர கிராமமாகும். இங்கு பாதரச நச்சேற்றத்தால் ஏற்பட்ட நரம்பியல் நோய் **மினமாட்டா நோய்** அல்லது மினமாட்டா கொள்ளை நோய் என்று அழைக்கப்படுகிறது.  

## நோயின் அறிகுறிகள்
### பொதுவானவை
தள்ளாட்டம்; கை, கால்பாதங்களில் உணர்வின்மை; தசை பலவீனம்; பார்வைக் குறைபாடு; கேட்டல், பேச்சுக் குறைபாடு (நாக்குழறல்).  

### மிகவும் தீவிரமான நிகழ்வுகளில்
பித்துநிலை; பக்கவாதம்; நினைவிழத்தல்; இறப்பு.  

## பாதிக்கப்பட்டவர்களின் எண்ணிக்கை
மார்ச் 2001 நிலவரப்படி, 2,265 பேர் பாதிப்பிற்கு உள்ளானதாகவும் அதில் 1,784 பேர் இறந்து விட்டதாகவும் அதிகாரபூர்வமாக அறிவிக்கப்பட்டது; மேலும் பத்தாயிரத்திற்கும் அதிகமானோர் இழப்பீட்டு நிதி பெற்றதாகவும் கூறப்பட்டது. 2004 நிலவரப்படி, சிஸ்ஸோ நிறுவனம் அளித்துள்ள இழப்பீட்டுத் தொகை 86 மில்லியன் டாலர்களாகும்.  

## நோய்க்கான காரணங்கள்
*மீத்தைல் மெர்க்குரி* எனப்படும் வேதிப்பொருளால் மாசடைந்த துடுப்பு மீன், ஓட்டு மீன் ஆகியவற்றை உணவாக உட்கொண்டதால்தான் இந்நோய் மக்களைத் தாக்கியது; இது பாதரச நச்சேற்றத்தின் ஒரு அங்கமாகும். **சிஸ்ஸோ நிறுவனம்** (*Chisso Corporation*) என்ற வேதித் தொழிற்சாலையினால் வெளியேற்றப்பட்டு மினமாட்டா விரிகுடாவிலும் சிரானுயி கடலிலும் கலந்த மீத்தைல் மெர்க்குரியினால் விளைந்ததே இந்த மினமாட்டா நோய்; இந்நிறுவனம் 1932 முதல் 1968 வரை தொடர்ந்து விரிகுடாவை மாசடையச் செய்த போதிலும் அரசோ நிறுவனமோ மாசடைதலைக் கட்டுப்படுத்தவில்லை.  

### உயிரிவேதியல் காரணம்
சிஸ்ஸோ நிறுவனம் பிளாஸ்டிக் தயாரிப்பில் தேவைப்படும் அசிட்டால்டிஹைடு என்ற சேர்மத்தைத் தயாரித்தது; அதில் கரிமப்பாதரச சேர்மங்கள் வினையூக்கிகளாகப் பயன்படுத்தப்பட்டன; இதனால் தொழிற்சாலைக் கழிவுகளில் பாதரச அயனிகள் காணப்பட்டன. இக்கழிவு மினமாட்டா நதியில் கலந்து கியூஷு என்னும் இடத்திலுள்ள மினமாட்டா விரிகுடாவை அடைந்து கடலோடு கலந்தது.  
பாதரச அயனிகள் உள்ளபடியே நச்சற்றவை தாம்; ஆனால் கடலோர சேற்றுப்பகுதியில் உயிர் வாழும் பாக்டீரியாக்கள் போன்ற நுண்ணுயிரிகள் மீத்தைல் என்னும் வேதிப்பொருளை பாதரச அயனிகளுடன் இணைத்து அவற்றை நச்சுத்தன்மை வாய்ந்த மீத்தைல் மெர்க்குரியாக மாற்றுகின்றன; இவ்வாறு உணவுச்சங்கிலியில் மீத்தைல் மெர்க்குரி நுழைவதற்கு உயிரிவேதியல் காரணம் கூறப்படுகின்றது.  

## பாதரச நச்சேற்றத்தின் இயங்குமுறை
உயிரிமீத்தைல் சேர்ப்பு, உயிரி உருப்பெருக்கம் என்ற இரு பிரிவுகளாகப் பிரித்து பாதரச நச்சேற்றத்தின் இயங்குமுறையைப் புரிந்து கொள்ளலாம்: பாதரசத்தின் நச்சுத்தன்மை 1. அதன் குறிப்பிட்ட வேதிநிலை, 2. அதன் கரைதிறன் ஆகியவற்றைப் பொருத்தது.  

திரவ நிலையில் பாதரசம் நச்சுத்தன்மையற்றது; ஆனால் ஆவி நிலையில் இரத்தத்தில் உறிஞ்சப்பட்டு **மூளை**யைச் சேதப்படுத்துவதால் நச்சுத்தன்மை வாய்ந்ததாக உள்ளது. அதேபோல், மெர்க்குரசு குளோரைடும் (Hg<sub>2</sub>Cl<sub>2</sub>) மெர்க்குரிக் சல்ஃபைடும் (HgS) கரையாத்தன்மை வாய்ந்ததால் நச்சற்றவை ஆகும்; ஆனால் மீத்தைல் சேர்க்கப்பட்ட பாதரச சேர்மங்களான மீத்தைல் மெர்க்குரி (CH<sub>3</sub>Hg<sup>+</sup>) கொழுப்பில் கரையக்கூடிய தன்மை உடையதால் நச்சுத்தன்மை மிக்கதாய் உள்ளது. கொழுப்பில் கரையும் திறன் இருப்பதால் அது மூளையைச் சென்றடைகிறது; தாயிடமிருந்து நச்சுக்கொடியின் வாயிலாக கருப்பையில் வளரும் சேயையும் அது சென்றடைகிறது.
# காட்டுப் பொறுப்பாண்மை அவை



எப்.எசு.சி எனச் சுருக்கமாக அறியப்படும் **காட்டுப் பொறுப்பாண்மை அவை** (Forest Stewardship Council) என்பது, ஒரு இலாப நோக்கற்ற, அனைத்துலக நிறுவனம் ஆகும். உலகின் காடுகளைப் பொறுப்பாக மேலாண்மை செய்ய்வதை ஊக்குவிப்பதற்காக இந் நிறுவனம் 1993 ஆம் ஆண்டில் நிறுவப்பட்டது. தரக் கட்டுப்பாடுகளை விதித்தல், சுதந்திரமான சான்றுப்படுத்தல், காட்டு உற்பத்திப் பொருட்களுக்கு முத்திரையிடல் போன்ற நடைமுறைகளினூடாக இது தனது பணியைச் செய்ய்துவருகின்றது. இது உலகெங்கிலும் உள்ள வாடிக்கையாளர்கள் சமூகப் பொறுப்புணர்வுடனும், சூழலியல்சார் பொறுப்புணர்வுடனும் மேலாண்மை செய்யப்படும் காடுகளிலிருந்து உற்பத்தி செய்யப்படும் பொருட்களைத் தெரிவு செய்வதற்கு வழி செய்கிறது.  

## காடழிப்புப் பிரச்சினை
ஐக்கிய நாடுகள் சபையின் உணவு வேளாண்மை நிறுவனத்தின் கூற்றுப்படி, உலகின் அரைப்பங்கு காடுகள் ஏற்கெனவே மாற்றப்பட்டோ, தரம் குறைக்கப்பட்டோ, அழிக்கப்பட்டோ அல்லது பிற தேவைகளுக்குப் பயன்படுத்தப்பட்டோ விட்டது. எஞ்சியுள்ள காடுகளிற் பெரும்பான்மையான காடுகளும்கூட சட்டத்துக்குப் புறம்பான மரம் வெட்டுதல், தரமற்ற மேலாண்மை போன்ற செயற்பாடுகளினால் பாதிக்கப்படுகின்றன. இவ்வாறான காடழித்தல் தொடர்பான உலகின் அக்கறையைத் தொடர்ந்தே காட்டுப் பொறுப்பாண்மை அவை நிறுவப்பட்டது.  

காடுகளுக்கும், காட்டு உற்பத்திப் பொருட்களுக்குமாக உருவாக்கப்பட்ட உலகம் தழுவிய சான்றுப்படுத்தல் முறைமைகள் இரண்டில் இதுவும் ஒன்று. இந்தத் தன்னார்வப் பொறிமுறை, முந்திய பத்தாண்டுகளில் காடுகளின் மேலாண்மையை ஊக்குவிப்பதற்காக உருவாக்கப்பட்ட ஆர்வமூட்டக்கூடிய முன்முயற்சிகளுள் ஒன்றாகக் கணிக்கப்படலாம்..  

இந்நிறுவனத்தின், உலக அளவில் ஏற்றுக்கொள்ளப்பட்ட தரப்பாடுகளின் படியான காட்டு மேலாண்மை, உள்ளூர் மற்றும் உலக சமுதாயங்களுக்கு தூய வளி, நீர் ஆகியவை உள்ளிட்ட சூழல்சார் சேவைகளை வழங்குவதுடன், தட்பவெப்ப மாற்றங்களை மட்டுப்படுத்துவதற்கும் உதவுகிறது. காட்டுப் பொறுப்பாண்மை அவை நேரடியாகவோ மறைமுகமாகவோ சட்டத்துக்குப் புறம்பாக மரங்களை வெட்டுதல், காடழிப்பு, புவி சூடாதல் முதலிய பிரச்சினைகள் மீது கவனம் செலுத்துகின்றது. அத்துடன், இது, பொருளாதார வளர்ச்சி, சூழல் பாதுகாப்பு, வறுமை ஒழிப்பு போன்ற நன்மையான தாக்கங்களுக்கும் காரணமாக உள்ளது.
# ஆலந்துறையார் கட்டளை

**ஆலந்துறையார் கட்டளை கிராமம்** தமிழ்நாடு, அரியலூர் மாவட்டத்தில் உள்ள ஒரு சிறிய கிராமம். விவசாயம் பிரதான தொழில். தற்பொழுது இளம் தலைமுறையினர் கல்வியில் முன்னேறி அரசாங்கம், தனியார் மற்றும் வெளி நாடுகளிலும் வேலை செய்து வருகின்றனர். 2011 ஆம் ஆண்டின் மக்கட்தொகைக் கணக்கெடுப்பின்படி மொத்தம் 1795 மக்கள் உள்ளனர், இதில் 911 ஆண்களும் 884 பெண்களும் அடங்குவர்.  

ஆலந்துறையார் கட்டளை பஞ்சாயத்து மொத்தம் ஆறு கிராமங்களை உள்ளடக்கியது.  

- ஆலந்துறையார் கட்டளை (Alanthuraiyar kattalai)
- வாளைக்குழி (Valaikuzhi)
- பனங்கூர் (Panangur)
- சிறுதொண்டான் காணி (Siruthondan Kani)
- கீழகாங்கியனுர் (Keelakankiyanur)
- மீளகாங்கியனுர் (Melakankiyanur)

ஆலந்துறையார் கட்டளையில் ஒரு பாலர் பள்ளியும் மற்றும் ஒரு தொடக்க பள்ளியும் உள்ளது. பள்ளியில் ஆண் மற்றும் பெண் இருபாலரும் படித்து வருகின்றனர்.
# படிமம்:Fsc logo.png

## Summary
Source: fsc.org  

Copyright: 2007 FSC  

## Fair use rationale for Forest Stewardship Council
Image is a logo of a non-profit organization and its use here does not affect any kind of sales. It is lower resolution than the original and is only used for informational and identification purposes in the article about the organization. A free replacement cannot be created without infringing copyright, and so it can only be replaced with another fair use image.  

## Fair use rationale for Ecolabel
Image is a logo of a non-profit organization and its use here does not affect any kind of sales. It is lower resolution than the original and is only used for informational and identification purposes to provide an example of a well-known ecolabel. A free replacement cannot be created without infringing copyright, and so it can only be replaced with another fair use image.  

## Licensing

## History of Image:Fsc logo.jpg
- 2007-10-28T03:08:45Z The Parsnip! (Talk | contribs) (932 bytes) **
- 2007-07-12T15:23:13Z The Parsnip! (Talk | contribs) (434 bytes) **
- 2007-07-12T15:23:13Z The Parsnip! (Talk | contribs) (160x160) (9888 bytes)
# விளையாட்டு ஆசிரியர்


தமிழ்நாட்டிலுள்ள உயர்நிலைப்பள்ளிகள் மற்றும் மேல்நிலைப்பள்ளிகளில் விளையாட்டுப் பயிற்சிகளை அளிக்கும் ஆசிரியர்களாக விளையாட்டு ஆசிரியர்கள் நியமிக்கப்படுகின்றனர். விளையாட்டு ஆசிரியர் பயிற்சிக்கான பயிற்சி பெற்ற இவர்கள் இடைநிலை ஆசிரியர்கள் போன்று பணியமர்த்தப்படுகின்றனர். பட்டப்படிப்புடன் விளையாட்டிற்கான இளநிலை, முதுநிலைப் பட்டம் பெற்றவர்களும் இந்தப் பணியிடங்களில் பணியமர்த்தப்படுகின்றனர்.
# தமிழில் உள்ள ஓரெழுத்துச் சொற்கள்


ஓரெழுத்தொருமொழி  
என்றால் 'ஒற்றை எழுத்துச் சொற்கள்' என்று பொருள். அதாவது ஒற்றை எழுத்தாக நின்று பிற பொருளைச் சுட்டும் சொற்கள். எடுத்துக்காட்டாகத் 'தீ' என்பது வெறும் எழுத்தாக மட்டுமில்லாமல் 'நெருப்பு' என்னும் பொருளைத் தரும் சொல்லாகவும் பயன்படுகிறது. எனவே 'தீ' என்பது ஓரெழுத்தொருமொழி. ஓர் எழுத்து தன்னைக் குறிக்கும்போது எழுத்தாகிறது; அவ்வெழுத்தே பிற பொருளைச் சுட்டும் போது சொல்லாகிறது.  

## பழந்தமிழ்த் தொகுப்பு
ஓரெழுத்தொருமொழி பெயராகவும் வினையாகவும் வரும். அடிக்குறிப்பாகத் தரப்பட்டுள்ள எடுத்துக்காட்டுகளில் அவற்றைக் காணலாம்  
- அ, இ, உ - மூன்றும் சுட்டு எழுத்து. மொழி அன்று
- ஆ , ஈ , ஊ , ஏ , ஐ , ஓ
- கா கூ , கை , கோ , கௌ
- சா, சீ, சே, சோ
- தா, தீ, தூ, தே, தை
- நா. நீ. நோ
- பா, பீ, பூ, பே, பை, போ
- மா , மை, மோ
- யா
- வா , வீ , வை ,
  - (குறில்) து, நொ

## நன்னூல் காண்டிகை உரை தொகுப்பு
1. உயிர் வரிசையில் ஆறு எழுத்துகளும்,
1. ம வரிசையில் ஆறு எழுத்துகளும்,
1. த, ப, ந என்னும் வரிசைகளில் ஐந்து ஐந்து எழுத்துகளும்,
1. க, ச, வ என்னும் வரிசையில் நான்கு நான்கு எழுத்துகளும்,
1. ய வரிசையில் ஒன்றும் ஆக **நாற்பது நெடில்கள் ஓரெழுத்து** ஒரு மொழியாக வரும் என்றார் நன்னூலார்.
1. நொ, து என்னும் இரு குறில்களையும் சேர்த்து நாற்பத்து இரண்டு என்றார்.

இதுபோல் தமிழில் 52 ஒற்றை எழுத்துச் சொற்கள் பட்டியலிடப் பட்டிருக்கின்றன. சொல்வளம் (vocabulary) என்ற வகையில் பார்த்தால் தமிழின் பல சிறப்புகளுள் இதுவும் ஒன்று. தமிழில் உள்ள ஓரெழுத்துச் சொற்களின் முழுப் பட்டியலைப் பொருளுடன் காணலாம்.  

1. அ - 'அந்த' என்ற பொருள்படும் சுட்டுப்பெயர்.
1. ஆ - மாடு.
1. இ - 'இந்த' என்ற பொருள்படும் சுட்டுப்பெயர்.
1. ஈ - ஒரு வகைப் பூச்சி, அழிவு.
1. உ - 'உந்த' என்ற பொருள்படும் சுட்டுப்பெயர்.
1. ஊ - ஊன், இறைச்சி.
1. எ - 'எந்த' என்ற பொருள்படும் கேள்விப்பெயர்.
1. ஏ - ஏவுதல், அம்பு.
1. ஐ - நுட்பம், அழகு.
1. ஓ - சென்று தங்குதல், மதகு நீர் தங்கும் பலகை.
1. க - நெருப்பு.
1. கா - சோலை.
1. கு - பூமி.
1. கூ - கூப்பிடு.
1. கை - கரம்.
1. கோ - அரசன்.
1. கௌ - 'கௌவு' என்று ஏவுதல்.
1. சா - இறத்தல், 'சாவு' என்று ஏவுதல்.
1. சே - சிவப்பு.
1. சோ - மதில்.
1. தா - 'கொடு' என்று ஏவுதல்.
1. தீ - நெருப்பு.
1. து - உண் என்னும் ஏவல். துக் கொற்றா
1. தூ - தூய்மை.
1. தை - தையல் எனப்படும் பெண், 'தை' என்று ஏவுதல்.
1. ந - சிறப்பு.
1. நா - நாக்கு.
1. நீ - முன்னிலை ஒருமைப் பெயர்
1. நூ - எள்.
1. நே - நேசம்.
1. நை - நைதல்.
1. நொ - மென்மை.
1. நோ - வலி.
1. நௌ - மரக்கலம், கப்பல்.
1. பா - பாடல்.
1. பி - அழகு.
1. பீ - கழிவு.
1. பூ – மலர்.
1. பே - அச்சம்.
1. பை - பசுமை.
1. போ - 'செல்' என்று ஏவுதல்.
1. மா - ஒரு வகை மரம்.
1. மீ - மிகுதியானது.
1. மூ - மூன்று.
1. மே - மேன்மை.
1. மை - மசி (ink).
1. மோ - மொள்ளுதல்.
1. யா - 'யாவை' என்ற பொருள்படும் கேள்விப்பெயர்.
1. வா - 'வா' என்று அழைத்தல்.
1. வி - விசை.
1. வீ – உதிரும் பூ, பறவை.
1. வை - 'வை' என்று ஏவுதல்.

மேலே ஒவ்வொரு சொல்லுக்கும் ஒரு சில பொருள்கள் தான் கொடுக்கப்பட்டுள்ளன. இவை தவிர அந்த ஒவ்வொரு ஓரெழுத்தொருமொழிக்கும் தமிழ் அகரமுதலிகள் கூறும் பொருள்கள் பல உள்ளன
# விக்கிப்பீடியா:மாதிரிக் கட்டுரைகள்

இங்கு, விக்கிப்பீடியாவின் துறைப் பரப்பு, எழுத்து நடை ஆகியவற்றைப் புரிந்து கொள்ள உதவியாக சில மாதிரிக் கட்டுரைகளைப் பட்டியல் இடலாம்.  

## அறிவியல்

- மனித மூளை
- பறவை
- ஆர்.என்.ஏ. பிரித்துருவாக்கம்

## மருத்துவம்
- காச நோய்

## வரலாறு
- சோழர்

## புவியியல்
- கம்போடியா
- சென்னை
- ஆஸ்திரேலியா

## பொறியியல்

## கணக்கு

## வேளாண்மை
வாழை  

## பண்பாடு
- தமிழ்

## விளையாட்டு
# உயிரிச்சிதைவுறு கழிவு

**உயிரிச்சிதைவுறு கழிவு** என்பது, நுண்ணுயிரிகளின் செயற்பாட்டினால் சிதைவடையக் கூடிய கழிவுப் பொருள்களைக் குறிக்கும். இவை பொதுவாக தாவர அல்லது விலங்கு மூலங்களில் இருந்து கிடைக்கும் கழிவுகளாகும். இவ்வாறு நுண்ணுயிரிகளால் சிதைக்க முடியாத கழிவுகள் உயிரிச்சிதைவுறாக் கழிவுகள் எனப்படும். உயிரிச்சிதைவுறு கழிவுகளை நகரத் திண்மக் கழிவுகளில் காண முடியும். இது, பசுமைக் கழிவு, உணவுக் கழிவு, காகிதக் கழிவு, உயிரிச்சிதைவுறு நெகிழிகள் போன்ற வடிவங்களில் இருக்கும். இவற்றுடன், மனிதக் கழிவு, எரு, விலங்குகளை வெட்டுமிடக் கழிவுகள் போன்றவையும் உயிரிச்சிதைவுறு கழிவுகளாகும்.  

## பதப்படுத்தல்
முறையான கழிவு மேலாண்மை மூலம் உயிரிச்சிதைவுறு கழிவுகளைப் பயனுள்ள பொருட்களாக அல்லது ஆற்றலாக மாற்ற முடியும். இவ்வகைக் கழிவுகளில் இருந்து கூட்டுரம் செய்யலாம். காற்றிலாச் செரிமானம், எரியூட்டல் போன்ற கழிவிலிருந்து ஆற்றல்பெறும் வழிமுறைகளைப் பயன்படுத்தி ஆற்றலையும் உற்பத்திசெய்ய முடியும். கழிவு மேலாண்மையின் ஒரு பகுதியாக, கழிவை ஆற்றலாக மாற்றும் முறைகளைப் பயம்படுத்துவதன் மூலம், கழிவு நிரப்பிட வளிமங்கள் வெளியேறி வளிமண்டலத்தில் கலப்பதைத் தடுக்க முடியும்.
# கழிவு வகைகளின் பட்டியல்

இது பல்வேறு **கழிவு வகைகளின் பட்டியல்** ஆகும். இது ஒரு முழுமையான பட்டியல் அல்ல.  

- திண்மக் கழிவுகள்
- திரவக் கழிவுகள்
- வளிமக் கழிவுகள்
- துணை உற்பத்திக் கழிவு
- உயிரிச்சிதைவுறு கழிவு
- உயிரிமருத்துவக் கழிவு
- பருமக் கழிவு
- வணிகக் கழிவு
- வேதிக் கழிவு
- காப்பிக் கழிவுநீர்
- கட்டுமானக் கழிவு
- கட்டுப்படுத்திய கழிவு
- நுகரத்தக்க கழிவு
- கூட்டுக் கழிவு
- இடிபாட்டுக் கழிவு
- வீட்டுக் கழிவு
- மின்னணுக் கழிவு
- பண்ணைக் கழிவு
- உணவுக் கழிவு
- பசுமைக் கழிவு
- அழுக்கு நீர்
- இடர்வாய்ப்புக் கழுவு
- வீட்டு இடர்வாய்ப்புக் கழுவு
- மனிதக் கழிவு
- தொழிற்றுறைக் கழிவு
- சடத்துவக் கழிவு
- சமையலறைக் கழிவு
- கரிமக் கழிவு
- மருத்துவக் கழிவு
- கலப்புக் கழிவு
- நகரத் த்யிண்மக் கழிவு
- பொதியாக்கக் கழிவு
- நுகர்வுக்குப் பிந்திய கழிவு
- கதியக்கக் கழிவு
- கழிவுநீர்
- நச்சுக் கழிவு
- கழிவு வெப்பம்
- கழிவு நீர்
# திருவையாறு சட்டமன்றத் தொகுதி


**திருவையாறு**, தஞ்சாவூர் மாவட்டத்தின் ஒரு சட்டமன்றத் தொகுதி. இது தஞ்சாவூர் மக்களவைத் தொகுதிக்கு உட்பட்டது.  

## தொகுதியில் அடங்கியுள்ள பகுதிக‌ள்
- திருவையாறு வட்டம்
- தஞ்சாவூர் வட்டம் (பகுதி)
இந்தளூர், கடம்பங்குடி, சோழகம்பட்டி, மாறனேரி, காங்கேயம்பட்டி, கோட்ராப்பட்டி, தொண்டராயம்பாடி, பூதலூர், கோவில்பத்து, சித்திரக்குடி-கூடுதல், சித்திரக்குடி -முதன்மை, இராயத்தூர், கல்விராயன்பேட்டை, பெரம்பூர், இரண்டாம்சேத்தி, பெரும்பூர், முதல்சேத்தி, பிள்ளையார்நத்தம், சிராளூர், வெண்ணலோடை, சக்கரசாமந்தம், பள்ளியேரி, வேலூர், நரசநாயகிபுரம், திருவேதிகுடி, மானாங்கோரை, தண்டாங்கோரை, மாத்தூர், நல்லிச்சேரி, தோட்டக்காடு, கொண்டவட்டாந்திடல், ராமாபுரம், திட்டை, கூடலூர், குருங்களூர், மேலவெளிதோட்டம், ராமநாதபுரம் முதன்மை, ராமநாதபுரம் கூடுதல், வண்ணாரப்பேட்டை கூடுதல், ஆலக்குடி முதன்மை, செல்லப்பன்பேட்டை, வீரநரசன்பேட்டை, ஆவாரம்பட்டி, நந்தவனப்பட்டி, முத்துவீரக்கண்டியன்பட்டி, வெண்டையம்பட்டி, சூக்குடிபட்டி, இராயமுண்டான்பட்டி, புதுக்குடி வடக்கு, மனையேரிப்பட்டி, சானூரப்பட்டி, புதுப்பட்டி, மருதக்குடி, குருவாடிப்பட்டி, வல்லம்புதூர்சேத்தி, திருமலைசமுத்திரம், செங்கிப்பட்டி, பாலையம்பட்டி, தெற்குசேத்தி, பாலையப்பட்டி வடக்குசேத்தி, புதுக்குடி தெற்கு மற்றும் ஆச்சாம்பட்டி கிராமங்கள்.  

## வெற்றி பெற்றவர்கள்
### சென்னை மாநிலம்
| 1957 | ஆர். சுவாமிநாத மேற்கொண்டார் | இந்திய தேசிய காங்கிரசு |
| --- | --- | --- |
| 1962 | பழனி | இந்திய தேசிய காங்கிரசு |
| 1967 | க. முருகையன் | திராவிட முன்னேற்றக் கழகம் |

### தமிழ்நாடு
## வெற்றி பெற்றவர்கள்
| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |
| --- | --- | --- | --- | --- | --- | --- | --- | --- |
| 1971 | கோ. இளங்கோவன் | திமுக | 37,139 | 50.75 | கே. பி. பழனி | காங்கிரச் | 29,813 | 40.74 |
| 1977 | கோ. இளங்கோவன் | திமுக | 28,500 | 36.96 | சி. பழனியாண்டி | அதிமுக | 23,197 | 30.08 |
| 1980 | மா. சுப்பிரமணியன் | அதிமுக | 42,636 | 55% | ஜி. இளங்கோவன் | திமுக | தரவு இல்லை | 42% |
| 1984 | துரை கோவிந்தராஜன் | அதிமுக | 46,974 | 52% | ராமமூர்த்தி | தமிழ்நாடு காங். கே | 33,885 | 37% |
| 1989 | துரை சந்திரசேகரன் | திமுக | 36,981 | 38% | வி. சி. சிவாஜிகணேசன் | சுயேச்சை | 26,338 | 27% |
| 1991 | பி. கலியப்பெருமாள் | அதிமுக | 352,723 | 58% | துரை. சந்திரசேகரன் | திமுக | 34,249 | 38% |
| 1996 | துரை சந்திரசேகரன் | திமுக | 57,429 | 54% | சுப்ரமணியன் | அதிமுக | 30,418 | 29% |
| 2001 | கி. அய்யாறு வாண்டையார் | அதிமுக | 55,579 | 55% | துரை. சந்திரசேகரன் | திமுக | 39,890 | 39% |
| 2006 | துரை சந்திரசேகரன் | திமுக | 52,723 | 46% | துரை. கோவிந்தராஜன் | அதிமுக | 52,357 | 46% |
| 2011 | எம். ரெத்தினசாமி | அதிமுக | 88,784 | 51.11% | அரங்கநாதன் | திமுக | 75,822 | 43.65% |
| 2016 | துரை சந்திரசேகரன் | திமுக | 100,043 | 49.76% | எம். ஜி. எம். சுப்பிரமணியன் | அதிமுக | 85,700 | 42.63% |
| 2021 | துரை சந்திரசேகரன் | திமுக | 103,210 | 48.82% | பூண்டி எஸ். வெங்கடேசன் | பாஜக | 49,560 | 23.44% |

## தேர்தல் முடிவுகள் விவரம்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957
# விக்கிப்பீடியா:உங்களுக்குத் தெரியுமா/மார்ச் 7, 2010


- தமிழகத்தின் மரபுக்கலைகளான **பொம்மலாட்டத்தையும்** தோல் பாவைக்கூத்தையும் ( படம் ) நிகழ்த்தும் கலைஞர்கள் மிகவும் சொற்பமான அளவிலேயே உள்ளனர். அழிவை நோக்கியிருக்கும் இக்கலைகளைக் காக்கும் பொருட்டு **பாவை** என்ற அமைப்பு செயல்பட்டு வருகிறது.

- ஒரு-நாள் பன்னாட்டு கிரிக்கெட்டில் அதிக போட்டிகளில் விளையாடியவர் இலங்கையின் **சனத் ஜெயசூரியா** (444 போட்டிகள்); இதையடுத்துள்ளவர் சச்சின் டெண்டுல்கர் (442 போட்டிகள்).

- சுமார் 150 ஆண்டுகளுக்கு முன் **அய்யா வைகுண்டர்** ஏற்படுத்திய வழிபாட்டு இடங்கள் நிழல் தாங்கல்கள் என அழைக்கப்படுகின்றன. இவை மதப்புரட்சியை ஏற்படுத்தின.

- கடலின் ஆழத்தை அறிவதற்கு ஒரு வெடியை வெடித்து அது ஏற்படுத்தும் ஒலியைக் கடலின் அடிப்பாகத்திற்கு அனுப்பித் திரும்பப் பெறுகிறார்கள். ஒலி அலை ஊடுருவிச் சென்று வர எடுத்துக் கொண்ட நேரத்தைக் கணக்கிட்டு கடலின் ஆழத்தைக் கண்டுபிடிக்கிறார்கள். உப்பு நீரில் ஒலி ஒரு நொடிக்கு 1425 மீட்டர் செல்லும் என்பது இங்கே குறிப்பிடத்தக்கது.

- நிலநடுக்கத்தால் மாபெரும் பாதிப்பிற்குள்ளான **ஹெய்ட்டி** மக்களுக்கு உதவுவதற்காக *வீ ஆர் த வோர்ல்ட் 25 ஃபார் ஹெய்ட்டி* என்ற பாடல் இயற்றப்பட்டுள்ளது.
# அதங்கோடு


**அதங்கோடு** (Athencode) குமரி மாவட்டத்தின் மேற்கு திசையில் விளவங்கோடு வட்டத்தில் முஞ்சிறை ஊராட்சி ஒன்றியத்தில் மெதுகும்மல் ஊராட்சியில் அமைந்துள்ளது. தமிழ் பெரும்புலவர் அதங்கோட்டாசான் பிறந்தது இவ்வூர் ஆகும். இவ்வூரின் வடக்கே கருப்பட்டியாலுமூட்டி, தெற்கே முளமூட்டுக்கடவு, கிழக்கே மடிச்சல், மேற்கே மணக்காலை ஆகிய ஊர்கள் அமைந்துள்ளன. இவ்வூரை ஒட்டி தாமிரபரணி ஆறு பாய்கிறது. இந்த ஆறு, அதங்கோட்டில் அஞ்சாலி கடவு முதல் முளமூட்டுக்கடவு , செங்கிலாகம் கடவு , நொத்தோலி கயம் (மண்ணடிக்கடவு), ஆலஞ்சாலி கடவு மற்றும் குந்திரிமூட்டுக்கயம் வரை வடக்கு தெற்காக பாய்கிறது. இங்குள்ள ஆனந்தநகரில் பழமை வாய்ந்த மாயா கிருசுணசாமி கோயில் அமைந்துள்ளது.
# செங்கிலாகம் பத்ரேசுவரி அம்மன் ஆலயம்


**செங்கிலாகம் அருள்மிகு பத்ரேசுவரி அம்மன் ஆலயம்** குமரி மாவட்டத்தின் மேற்கு திசையில் விளவன்கோடு வட்டத்தில் அமைந்துள்ள அதங்கோட்டில் செங்கிலாகம் என்னும் இடத்தில் அமைந்துள்ளது. சுமார் ஐநூறு ஆண்டுகள் பழமையானது இவ்வாலயம். பழைய கோவில் 1992-இல் ஏற்பட்ட வெள்ளப்பெருக்கில் அழிந்ததையடுத்து கட்டப்பட்ட புதுக்கோவில் தான் இப்போது உள்ளது. இக்கோயில் "செங்கிலாகம் குடும்பத்தாருக்கு" சொந்தமானது.  

இக்கோயிலில் பத்ரேசுவரி அம்மன், குலசாவு, இசக்கியம்மன் மற்றும் நாகரக்சி ஆகியோருக்கு தனி சன்னதிகள் உள்ளன. இக்கோவில் குலதெய்வ வழிபாட்டு மரபைச் சார்ந்தது.  

## அமைவிடம்
கன்னியாகுமரி மாவட்டத்தில் நாகர்கோயில்-திருவனந்தபுரம் தேசிய நெடுஞ்சாலையில் அமைந்துள்ள குழித்துறைக்கு மேற்கே அதங்கோட்டில் செங்கிலாகம் என்னும் இடத்தில் அமைந்துள்ளது. இவ்வாலயம் சுமார் ஐநூறு ஆண்டுகள் பழமையானது.  

## தல வரலாறு
செங்கிலாகம் குடும்பத்தாரின் தற்போதைய தலைமுறைக்கு பதினான்கு தலைமுறைக்கு முன்னால் செங்கிலாகம் குடும்பத்தைச் சேர்ந்த பெரியோர்கள் தேங்காப்பட்டணம் அருகே உள்ள குஞ்சாகோடு என்னும் இடத்தில் வாழ்ந்து வந்தனர். அப்போது அங்கு பரவிய காலரா நோய்க்கு பயந்து நதிக்கரை பகுதியான செங்கிலாகத்தில் வந்து குடியேறி அவ்விடத்தில் கோயில் அமைத்து பத்ரேஸ்வரி அம்மனை குலதெய்வமாக வழிபட ஆரம்பித்தனர். அந்நாட்களில் திருவிழாவின் போது செங்கிலாகம் குடும்பத்தைச் சேர்ந்த பெரியோர்கள் கோயிலுக்கு சொந்தமான வில்லையும், குடத்தையும் பயன்படுத்தி வில்லுப்பாட்டு பாடுவார்கள். தொடக்கத்தில் அருள்மிகு பத்ரேஸ்வரி அம்மன், குலசாவு, இசக்கியம்மன் ஆகியோருக்கு மட்டும் சன்னதிகள் இருந்தது. தற்போது கணபதி, சாஸ்தா, சிவன், நகரக்சி ஆகியோர் உப தெய்வங்களாகவும் மல்லன் கருங்காலி வாதை, பூதத்தான், மந்திர மூர்த்தி, கன்னி ஆகியோர் சிறு தெய்வங்களாகவும் உள்ளனர்.  

## திருவிழா
ஆண்டுதோறும் சித்திரை மாதம்பௌர்ணமி தினத்தில் மூன்று நாட்கள் விழா எடுப்பது வழக்கமாக உள்ளது. முதல் நாள் திருவிழாவின் பொது கணபதி ஹோமம், சுத்தி கலச பூஜை ஆகியவை நடைபெறுகின்றன. இரண்டாம் நாள் திருவிழாவின் போது சிறப்பு நாதஸ்வர கச்சேரி, வில்லிசை ஆகியவை நடைபெறுகின்றன. நள்ளிரவு பெரிய படுக்கை மற்றும் பூப்படையல் ஆகியவை நடைபெறும். மூன்றாம் நாள் திருவிழாவில் பூப்படை மற்றும் மஞ்சள்பால் நீராட்டு ஆகியவை சிறப்பு வாய்ந்தது ஆகும்.
# டான் பிரவுன்



**டேனியல் கெர்ஹார்ட் பிரவுன்** (Daniel Gerhard Brown பிறப்பு சூன் 22, 1964) ஓர் அமெரிக்க எழுத்தாளர், *ராபர்ட் லாங்டன்* புதினங்களான *ஏஞ்சல்ஸ் & டெமான்ஸ்* (2000), *தி டா வின்சி கோட்* (2003), *தி லாஸ்ட் சிம்பல்* (2009), *இன்பெர்னோ* (2009) மற்றும் ஆரிஜின் (2017) ஆகிய பரபரப்பு புதினங்களுக்காக பரவலாக அறியப்படுபவராவார். 2013). இவரது புதினங்கள் பொதுவாக 24 மணி நேரத்தில் நடக்கும் புதையல் வேட்டைகளை அடிப்படையாகக் கொண்டவை. இவை குறியாக்கவியல், கலை மற்றும் சதி கோட்பாடுகளின் தொடர்ச்சியான கருப்பொருள்களைக் கொண்டுள்ளன. இவரது புத்தகங்கள் 57 மொழிகளில் மொழிபெயர்க்கப்பட்டுள்ளன. 2012 ஆம் ஆண்டு நிலவரப்படி, 200 மில்லியன் பிரதிகள் விற்பனையாகியுள்ளன. அவற்றில் மூன்று, *ஏஞ்சல்ஸ் & டெமான்ஸ்*, *தி டா வின்சி கோட்* மற்றும் *இன்பெர்னோ ஆகிய* மூன்று புதினங்கள் திரைப்படங்களாக எடுக்கப்பட்டன, அவற்றில் *தி லாஸ்ட் சிம்பல்*, ஒரு தொலைக்காட்சி நிகழ்ச்சியாக எடுக்கப்பட்டது.  

ராபர்ட் லாங்டன் புதினங்கள் கிறிஸ்தவ கருப்பொருள்கள் மற்றும் வரலாற்றுப் புனைகதைகளுடன் ஆழ்ந்த ஈடுபாடு கொண்டவை. அதனால் பல சர்ச்சைகள் ஏற்பட்டுள்ளன. பிரவுன் தனது இணையதளத்தில் தனது புத்தகங்கள் கிறிஸ்தவத்திற்கு எதிரானவை அல்ல என்றும், தான் ஒரு "நிலையான ஆன்மீக பயணத்தில்" இருப்பதாகவும் கூறுகிறார். இவர் தனது புத்தகமான *தி டாவின்சி கோட்* "ஆன்மீக விவாதத்தை ஊக்குவிக்கும் ஒரு பொழுதுபோக்கு கதை" என்றும், "நமது நம்பிக்கையை உள்வாங்குவதற்கும் ஆய்வு செய்வதற்கும் ஒரு நேர்மறையான ஊக்கியாக" இது பயன்படுத்தப்படலாம் என்றும் அவர் கூறுகிறார்.  

## ஆரம்பகால வாழ்க்கை
டேனியல் கெர்ஹார்ட் பிரவுன் சூன் 22, 1964 அன்று நியூ ஹாம்ப்ஷயரில் உள்ள எக்செட்டரில் பிறந்தார். இவருக்கு வலேரி (பிறப்பு 1968) எனும் ஒரு தங்கை, மற்றும் கிரிகோரி (பிறப்பு 1974) எனும் சகோதரர் உள்ளார். பிரவுன் ஒன்பதாம் வகுப்பு வரை எக்செட்டரின் பொதுப் பள்ளிகளில் பயின்றார். பிலிப்சு எக்செட்டர் அகாதமியின் வளாகத்தில் வளர்ந்தார், அங்கு அவரது தந்தை ரிச்சர்ட் ஜி. பிரவுன் கணித ஆசிரியராக இருந்தார் மற்றும் 1968 முதல் 1997 இல் ஓய்வு பெறும் வரை பாடப்புத்தகங்களை எழுதினார். இவரது தாயார், கான்சுடன்சு, ஒரு தேவாலய அமைப்பாளராகவும், புனித இசையின் மாணவராகவும் பயிற்சி பெற்றார்.  

2019 இல், திருமணமான 21 ஆண்டுகளுக்குப் பிறகு, பிரவுனும் அவரது மனைவியும் விவாகரத்து செய்தனர், அவர்களது திருமணத்தின் பிற்பகுதியில் சிக்கல்கள் காரணமாக நிதித் தீர்வு முடிக்கப்படவில்லை. திசம்பர் 2021 இல், தம்பதியினர் வழக்கைத் தீர்க்க ஒப்புக்கொண்டனர்.
# அசோக் லேலண்ட்


| website =  
| foundation =  
| location = சென்னை, தமிழ்நாடு, இந்தியா  
}}  
**அசோக் லேலண்ட்** (*Ashok Leyland*) என்பது இந்தியாவில் தமிழ்நாட்டின் தலைநகரான சென்னையை தலைமையிடமாகக் கொண்ட ஒரு இந்திய பன்னாட்டு வாகன உற்பத்தி நிறுவனமாகும். இது இப்போது இந்துஜா குழுமத்திற்குச் சொந்தமாக உள்ளது. 1948 இல் பிரிட்டிஷ் லேலண்ட் என நிறுவப்பட்ட இந்நிறுவனம் முதன்மையான தயாரிப்புகளான சரக்குந்து, பேருந்து, நோயாளர் ஊர்தி, தீயணைப்பு வாகனம் மற்றும் காவல்துறை/இராணுவதுறைக்கு தேவையான வாகனங்களை தயாரிப்பதில் இந்தியாவின் முன்னோடி நிறுவனமாகத் திகழ்கின்றது. ஆறு தொழிற்பகுதிகளைக் கொண்ட அசோக் லேலண்ட் தொழிற்சாலைகளுக்கு தேவையான இயந்திரங்கள் தயாரிப்பதுடன் கப்பல் போக்குவரத்துக்கான இயந்திரங்களையும் தயாரிக்கின்றது.  

## தயாரிப்பு நிலவரம்
- இந்த நிறுவனம் ஒரு வருடத்திற்கு 60,000 வாகனங்கள் மற்றும் 7000 இயந்திரங்களையும் விற்பனை செய்கின்றது விற்பனை சந்தையில் 28% (2007-08) விற்பனை விகிதத்தை அடைந்த இலகுரக மற்றும் கனரக வாகனங்கள் தயாரிப்பில் இந்தியாவின் இரண்டாவது பெரிய நிறுவனமாகும்.
- மேலும் பயணிகள் போக்குவரத்தில் 19 முதல் 80 வரையிலான பயணிகள் வரை பயணம் செய்யக்கூடிய பேருந்துகளை தயாரிப்பதில் அசோக் லேலண்ட் முன்னணி நிறுவனமாக திகழ்கின்றது.
- இந்தியா முழுவதும் இந்நிறுவனம் தயாரித்த பேருந்துகள் நாளோன்றிற்கு 6 கோடி மக்களை சுமந்து செல்கிறது.
- இது மொத்த இந்திய ரயில்வே கட்டமைப்பில் பயணம் செய்யும் பயணிகளின் எண்ணிக்கையை விட அதிகமாகும்.
- மேலும் அசோக் லேலண்ட் நிறுவனம் சரக்கு போக்குவரத்து துறையில் ஆரம்பத்தில் 16 டன் எடை முதல் 25 டன் வரை கொண்டு செல்லும் சரக்குந்து வாகன தயாரிப்பில் ஈடுபட்டு வந்தது.

## உற்பத்தி வரலாறு
- இந்த நிறுவனம் இந்தியாவில் தமிழ்நாட்டின் தலைநகரான சென்னையை தலைமையகமாகக் கொண்ட இதன் உற்பத்தி மைய்யமாக எண்ணூரில் அமைந்துள்ளது.
- மேலும் ஓசூர் (தமிழ்நாடு), பண்டாரா (மகாராஷ்ட்ரா), அல்வார் (இராஜஸ்தான்) மற்றும் பந்த் நகர் (உத்ராகண்ட்) ஆகிய இடங்களிலும் கிளை நிறுவனங்களாக உள்ளது.
- மேலும் அசோக் லேலண்ட் இங்கிலாந்தின் லீட்சு மற்றும் ஐக்கிய அரபு அமீரகத்தின் கீழ் உள்ள ரஃஸ் அல்-கைமா நகரத்தில் ஒரு பேருந்து உற்பத்தி வசதியுடன் வெளிநாட்டு உற்பத்தி அலகுகளையும் கொண்டுள்ளது.
- பின்பு வாகன மற்றும் தொலைத்தொடர்பு துறைகளுக்கான உயர் அழுத்த அதிக அழுத்த அச்சு அலுமினிய பாகங்களை உற்பத்தி செய்வதற்காக ஆல்டியம்ஸ் குழுமத்துடன் கூட்டு முயற்சி மேற்கொண்டுள்ளது.
- இந்நிறுவனம் ஒன்பது ஆலைகளை இயக்கும் அசோக் லேலண்ட் தொழில்துறை மற்றும் கடல் போக்குவரத்தான கப்பல் பயன்பாடுகளுக்கான உதிரி பாகங்கள் மற்றும் இயந்திரங்களையும் தயாரிக்கிறது.
# தில்லி 6


***தில்லி-6*** (*Delhi-6*) என்பது ராகேஷ் ஓம்பிரகாஷ் மெஹ்ரா இயக்கி 2009 ஆம் ஆண்டு வெளியான இந்தி மொழித் திரைப்படமாகும். படத்தில் அபிசேக் பச்சன் ஒரு வெளிநாடு வாழ் இந்தியராக நடித்துள்ளார். அவருடன் சோனம் கபூர், ஓம் பூரி, வஹீதா ரெஹ்மான், ரிஷி கபூர், அதுல் குல்கர்ணி, தீபக் தோப்ரியல், திவ்யா தத்தா ஆகியோரும் நடித்துள்ளனர். இத்திரைப்படம் பழைய தில்லியில் உள்ள சாந்தினி சௌக் எனப்படும் இடத்தில் இயக்குநர் மெஹ்ரா வாழ்ந்து வளர்ந்த நாட்களைக் குறிக்கும் படமாக எடுக்கப்பட்டுள்ளது. 20 பெப்ரவரி 2009 அன்று வெளியானது. பொதுவாக, கலவையான விமர்சனத்தைப் பெற்றது.  

இப்படத்தில் சோனம் கபூர், அதிதி ராவ் ஹைதாரி, ரிசி கபூர், சுப்ரியா பதக், அதுல் குல்கர்ணி, பவன் மல்ஹோத்ரா, தீபக் டோப்ரியால், திவ்யா தத்தா, விஜய் ராஸ், ஓம் பூரி ஆகியோர் இணைந்து நடித்துள்ளனர். இது தான் அதிதி ராவ் ஹைதரி இந்தியில் நடித்த முதல் திரைப்படம் ஆகும். எண் 6 என்பது பழைய தில்லியின் சாந்தினி சவுக் பகுதியின் அஞ்சல் குறியீட்டு எண்ணைக் குறிக்கிறது. இது 110006 என்பதன் சுருக்கமான வடிவமாகும். இது *அக்ஸ்* (2001), ரங் தே பசந்தி (2006) படங்களுக்குப் பிறகு இயக்குநர் மெஹ்ரா இயக்கிய மூன்றாவது படம் ஆகும்.  

## நடிப்பு
- அபிஷேக் பச்சன்
- சோனம் கபூர்
- வஹீதா ரெஹ்மான் (பாட்டி)
- ரிஷி கபூர்
- ஓம் பூரி
- திவ்யா தத்தா
- தன்வி அஸ்மி
- அதுல் குல்கர்ணி
- அதிதி ராவ் ஹைதாரி
- சுப்ரியா பாதக்
- தீபக் தோப்ரியல்
- கே.கே. ரைனா
- பவன் மல்ஹோத்ரா
- அமிதாப் பச்சன்
- விநாயக் டோவல்
- பிரேம் சோப்ரா
- விஜய் ராஸ்
- சைரஸ் சாஹுகார்
- ஹசன் சாத்

## கதைச் சுருக்கம்
அபிஷேக் பச்சன் தனது நோய்வாய்ப்பட்ட பாட்டியுடன் (வஹீதா ரெஹ்மான் பாட்டியாக நடித்தார்) இந்தியாவுக்கு வருகிறார். இங்கே ஒரு மர்மமான குரங்கு மனிதன் தாக்குதலில்<nowiki/>சிக்குவதற்கு முன்பு தனது வேர்களைக் கண்டுபிடிக்கத் தொடங்குகிறார்.  

## இசை
ஏ. ஆர். ரகுமான் இசையமைத்த இப்படத்தின் ஒலிப்பதிவு வணிக ரீதியாக வெற்றி பெற்றது. இசை விமர்சகர்களிடமிருந்து நேர்மறையான வரவேற்பைப் பெற்றது.  

## இதனையும் காண்க

- தாதாரியா
# விமர்சனம்

**விமர்சனம்** என்பது ஒரு கருத்தை, செயலாக்கத்தை, படைப்பை, நபரை, அல்லது அமைப்பை மதிப்பீடு செய்து முன்வைக்கப்படும் கருத்துக்கள் ஆகும். விமர்சனம் ஒன்றின் பயன் விலை, நன்மை தீமை, படைப்பின் தரம் அல்லது பிற மதிப்பீடுகளை முன்வைக்கிறது. விமர்சனம் என்ற சொல் ஒரு எதிர்ம மதிப்பீட்டை பொதுவாக சுட்டுகிறது.  

## விமர்சனத்தின் நோக்கம்
விமர்சனம் ஒரு தரப்பினரை அழிக்கும், அல்லது பாதிக்கும் நோக்குடன் செய்யப்படுவதுண்டு. ஒரு போரில் எதிரியை அழிக்கும் நோக்கில் செய்யப்படும் விமர்சனம் இத்தகைகையாகும்.  

விமர்சனம் ஒரு தரப்பின் குறைகளைச் சுட்டிக்காட்டி, திருத்தி, மாற்றத்தை கொண்டுவருவதற்கான நோக்குடன், ஆக்கபூர்வமான நோக்கைக் கொண்டிருக்கலாம்.  

## விமர்சனத்தின் பொருள்
அரசியல் கொள்கை, திட்டம், தலைமைத்துவம், கலைப் படைப்புகள், சமூகக் கட்டமைப்பு, சமூக நிலைமைகள், சமயம், கோட்பாடுகள், தொழில்நுட்ப நுணுக்கங்கள் என பல தரப்பட்டவை நோக்கி விமர்சனங்கள் முன்வைக்கப்படுகின்றன. பொதுவாக, வாழ்க்கையின் எல்லா அம்சங்களையும் விமர்சனத்தின் வீச்சுக்குள் கொண்டு வர இயலும்.  

### சமூக விமர்சனம்

### இலக்கிய விமர்சனம்

## விமர்சனம் நோக்கி விமர்சனங்கள்
விமர்சனம் குறைகளை எது வேலை செய்யவில்லை என்பது பற்றி நிறையை உரையாடல்களை முன்வைக்கிறது. ஆனால் அது தீர்வுகளை முன்வைப்பதில்லை. இதனால் தீர்வுகளுக்கு செலுத்தப்படக்கூடிய வளங்கள் விமர்சனத்தில் வீணடிக்கப்படுகிறது.  

அக்கறை உள்ள ஒன்றைப் பற்றி விமர்சனம் செய்யும் போது, அதை மேலும் பாதிப்படைய, அல்லது பலவீனமடையச் செய்துவிடும் அபாயம் உள்ளது.  

## சுய விமர்சனம்

பிறரைப் பற்றியே குறைகூறிக் கொண்டிருக்காமல், 'தன்னிடம் ஏதாவது குறையுள்ளதா?' என்று ஆய்வது சுய விமர்சனம் ஆகும். இதிலும், குறைகளும் நிறைகளும் சுட்டிக் காட்டப்படலாம்.  

மேலும், தனி மனிதர் மட்டுமே சுய விமர்சனத்தின் தளமாக இருப்பதில்லை. குழுக்களும் குமுகங்களும் தம்மைச் சுய விமர்சனம் செய்து ஆக்கப்பூர்வமான திட்டங்கள் வகுத்து முன்னேற முடியும்.
# விக்கிப்பீடியா:முதற்பக்கக் கட்டுரைகள்/மார்ச் 01, 2010


**மொழியின் தோற்றம்** என்பது, மனிதரின் படிமலர்ச்சியின் ஒரு காலகட்டத்தில், அவர்கள் மொழியைப் பயன்படுத்துவதற்கான வல்லமையைப் பெற்றதைக் குறிக்கிறது. இக்கொள்கை ஓமோ சாப்பியன்கள், மொழியைப் பயன்படுத்தும் வல்லமையற்ற, மனிதரல்லாத மூதாதையிலிருந்து தோன்றினர் என்பதை உட்கிடக்கையாகக் கொண்டுள்ளது. மொழி வல்லமை, அவர்களின் வளர்ச்சிக்குப் பெருமளவில் உதவியதுடன், பிற உயிரினங்களில் இருந்து அவர்களை வேறுபடுத்தும் முக்கியமான காரணிகளுள் ஒன்றான உயிரியல் இயல்பு ஆகவும் உள்ளது. எழுத்து மொழியைப் போலன்றிப் பேச்சு மொழி அதன் இயல்புகள் குறித்தோ அல்லது அது இருந்ததைக் குறித்தோ எவ்விதமான நேரடி வரலாற்றுத் தடயங்களையும் விட்டுச் செல்லவில்லை. இதனால் மொழியின் தோற்றம் பற்றி அறிந்து கொள்வது கடினமாக இருப்பதால், இதற்காக அறிவியலாளர்கள் மறைமுகமான முறைகளைப் பயன்படுத்த வேண்டியுள்ளது. 19ம் நூற்றாண்டின் இறுதியில் மனிதனுடைய தோற்றம் பற்றிச் சார்லஸ் டார்வின் தனது கோட்பாட்டை முன்வைத்த காலத்தில் இருந்தே, இத் தலைப்புப் பெருமளவு கவனத்தை ஈர்த்து வந்திருப்பதுடன், சர்ச்சைகளுக்கும் உள்ளாகி வந்துள்ளது.  
---

**பாசில்லஸ் துரிஞ்சியென்சிஸ்** (*Bacillus thuringiensis*) அல்லது சுருக்கமாக *பி.டி.* (Bt) என்பது ஒரு மண்வாழ் கிராம்-நேர் நுண்ணுயிர். இது இயற்கையில் பட்டாம்பூச்சி, அந்துப்பூச்சி போன்றவற்றின் வயிற்றில் உயிர்வாழ்கின்றது. இது உயிர்க்கொல்லியாக பயன்படுத்தப்படுகிறது (வணிகப் பெயர்கள் டைப்பெல் (Dipel), தூரிசைடு (Thuricide)); இந்த நுண்ணுயிரியை 1901 ஆம் ஆண்டு ஷிகெடானே இசிவாட்டா (Shigetane Ishiwata) என்ற நிப்பானிய உயிரியலாளர் கண்டுபிடித்தார். பின்னர் 1911 -இல் எர்ணசுட்டு பெர்லினர் என்ற செருமானியர் மாவு விட்டில் புழுவில் ஏற்படும் "இழ்ச்லாவ்சூக்ட்" (*Schlaffsucht*) என்ற நோயை ஆராயும் போது பி.டி.யைப் பிரித்தெடுத்தார். இந்நுண்ணுயிரிகள் உருவாக்கும் ஒரு வகை படிக அகநச்சுகள் (crystal endotoxins) அந்துப்பூச்சிகள், வண்ணத்துப்பூச்சிகள், ஈக்கள், கொசுக்கள், வண்டுகள், குளவிகள், தேனீக்கள், எறும்புகள் ஆகிய உயிரின வகைகளிலுள்ள குறிப்பிட்ட சிலவற்றுக்கு நச்சாக விளங்குகின்றன. இவ்வகை படிக நச்சுக்களின் இருப்பிடமாக பி.டி. உள்ளதால், இதனைக் கொண்டு மரபணு மாற்றுப் பயிர்கள் உருவாக்கப்படுகின்றன.
# கீழப்பாட்டம்



**கீழப்பாட்டம்** கிராமம் தமிழ் நாட்டில், திருநெல்வேலி மாவட்டத்தில் பாளையங்கோட்டைக்கு மிக அருகில், தாமிரபரணி நதிக் கரையின் தென்பகுதியில் அமைந்துள்ளது.  

இவ்வூர் அருகே, மணப்படைவீடு, திருமலைக் கொழுந்துபுரம், கான்சா(கிப்) புரம்,தோணித்துறை, மருதூர் அணைக் கட்டு பகுதிகள் தாமிரபரணி நதிக் கரையின் தென்பகுதியில் அமைந்துள்ளன. சீவலப்பேரி, குப்பக்குறிச்சி, கலியாவூர் பகுதிகள் தாமிரபரணி நதிக் கரையின் வடபகுதியில் அமைந்துள்ளன. வடகரையில் சீவலப்பேரி மற்றும் குப்பக்குறிச்சிக்கிடையே குற்றாலத்தில் அருவியாக பாயும் தாமிரபரணியின் துணை நதியான சிற்றாறு தாமிரபரணியோடு கலக்கிறது. இவ்விடத்தில் புகழ் பெற்ற சுடலை மாடசாமி கோவிலும், துர்க்கையுடன் எழுந்தருளியுள்ள பெருமாள் கோவிலும் சீவலப்பேரியில் அமைந்துள்ளது குறிப்பிடத்தக்கது.  

குறுமண் எனும் , மண்பாண்டங்கள் செய்யவும் செங்கல் அறுக்கவும் பயன்படும் மண் வகை கிடைக்கிறது. சுற்றிலும் வயல் வெளிகள் வனப்பகுதிகள் சூழ்ந்து அமைந்துள்ளது. ஆறு, குளம், வாய்க்கால், கிணறு என நீர்நிலைகளை கொண்டுள்ளது. இதனால் இப்பகுதி எப்போதும் பசுமையாகவும் குளிர்ந்தும் காணப்படும். மேலப்பாட்ம் குன்று பின்னனியில் அமைந்துள்ளது இக்கிராமத்திற்கு மேலும் அழகு சேர்ப்பதாகும். இக்கிராமத்தில் திருத்து, கொம்பந்தன்பாறை, அவனாப்பேரி மற்றும் அண்ணாநகர் சிறு கிராம பகுதிகளும் அடங்கும். அழகான கிராமமாக இருந்தாலும் இயற்கை வளங்களை அணுபவிப்பதில் ஏற்பட்ட போட்டியால் சில காலம் அமைதியை இழந்திருந்தது.  

பல அரசு அதிகாரிகள், அரசியல்வாதிகளை இக்கிராமம் தந்திருந்தாலும், பல்கலைக் கழகப் பேராசிரியர் திரு.மா.ஆறுமுகம் மற்றும் அரசியல்வாதி திரு.வீ.கருப்பசாமிப்பண்டியன் ஆகியோர் குறிப்படத்தக்கவர்கள்.
# திருப்பத்தூர் (சிவகங்கை மாவட்டம்)



**திருப்பத்தூர் ** (ஆங்கிலம்:Tirupathur), இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டம், திருப்பத்தூர் வட்டத்தில் இருக்கும் ஒரு பேரூராட்சி ஆகும்.  

இது சிவகங்கையிலிருந்து 35 கி.மீ. தொலைவிலும், காரைக்குடியிலிருந்து 35 கி.மீ. தொலைவிலும், மதுரையிலிருந்து 62 கி.மீ. தொலைவிலும் உள்ளது.  

2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 6,431 வீடுகளும், 25,980 மக்கள்தொகையும் கொண்டது.  

இது 8.40 ச.கி.மீ. பரப்பும், 18 வார்டுகளும், 70 தெருக்களும் கொண்ட இப்பேரூராட்சியானது, திருப்பத்தூர் சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது.  

## வரலாறு
பாண்டிய நாட்டின் தலைநகரான மதுரையையும் சோழ நாட்டின் தலைநகரான தஞ்சாவூரையும் இணைக்கும் சாலையில் முக்கிய வர்த்தக தடத்தில் திருப்பத்தூர் நகரம் சங்க காலம் முதல் அமைந்துள்ளது, பாரி மன்னன் மீது கபிலர் எழுதிய பாடல்கள் மூலம் அறிய வருகிறது. 6 ஆம் நூற்றாண்டில் எழுதப்பட்ட தேவார பாடலிலிருந்து, திருப்பத்தூர் அப்போதே நகரமாக இருந்ததும், அதில் சமண, ஆசிவக, பௌத்த மடங்கள் அமையப்பெற்றிருந்ததையும் அறிய முடிகிறது.  

பாண்டிய எல்லை நகரமான இந்நகர், சோழ-பாண்டிய போர்களின் போது, சோழர் ஆட்சியிலும் பாண்டியர் ஆட்சியிலும் மாறி மாறி இருந்து வந்திருக்கிறது. பாண்டியர்களின் மிகப்பழமையான கல்வெட்டு இவ்வூர் திருத்தளிநாதர் கோயிலிலிருந்து பெறப்பட்டிருக்கிறது.  

13 ஆம் நூற்றாண்டில் மாலிக் கபூர் படையெடுப்பின்போது, கடுமையான சேதத்தை திருப்பத்தூர் அடைந்துள்ளது.  

18 ஆம் நூற்றாண்டின் இறுதியில் இந்நகர், கிழக்கிந்தியக் கம்பெனியின் கைகளுக்கு மாறியது. 1801 புரட்சியின்போது, மருது பாண்டியர்கள் வெள்ளையர்களிடமிருந்து இக்கோட்டையைக் கைப்பற்றினர். மருது சகோதரர்களிடமிருந்து மீண்டும் கோட்டையைக் கைப்பற்றிய வெள்ளையர்கள் 24 அக்டோபர் 1801 அன்று, மருது சகோரர்கள் உள்ளிட்ட 500 இற்கும் மேற்பட்ட புரட்சியாளர்களை திருப்பத்தூர் கோட்டையில் தூக்கிலிட்டனர். திருப்பத்தூர் நகரம் முந்தைய மதுரை மாவட்டத்தில் ஒரு பகுதியாக இருந்தது.  

## முக்கியமான இடங்கள்
- திருப்புத்தூர் திருத்தளிநாதர் கோயில் பாண்டிய நாட்டின் தேவார பாடல் பெற்ற கோயில்களில் ஒன்றாகும்.. யோக நிலையில் உள்ள பைரவர், இந்திரன் மகன் செயந்தன் சந்நிதி, வடக்கு நோக்கி இருக்கும் முருகர் சந்நிதி, அமர்ந்த நிலையில் இருக்கும் நவகிரகங்கள் ஆகியவை இக்கோயிலின் தனிச் சிறப்பாகும்.
- திருக்கோஷ்டியூர் சௌமியநாராயணப் பெருமாள் கோயில், திருப்பத்தூர் - சிவகங்கை சாலையில் திருப்பத்தூருக்கு தெற்கில் 8 கி.மீ. தொலைவில் அமைந்துள்ளது.
- பிள்ளையார்பட்டி கற்பக விநாயகர் கோயில்
- குன்றக்குடி முருகன் கோயில்
- **வேட்டகுடி பறவைகள் சரணாலயம்**, திருப்பத்தூரிலிருந்து மதுரை செல்லும் சாலையில் அமைந்துள்ளது.

## இதனையும் காண்க
திருப்பத்தூர் (வேலூர் மாவட்டம்)  

## ஆதாரங்கள்
# பங்காளிகள் (திரைப்படம்)

**பங்காளிகள்** 1961 ஆம் ஆண்டு வெளிவந்த ஒரு தமிழ்த் திரைப்படம். டி. கண்மணி, சி. கே. கண்ணன், பி. ரங்கசாமி ரெட்டியார் ஆகியோர் கூட்டாகத் தயாரித்துள்ள இப் படத்தை ஜி. ராமகிருஷ்ணா இயக்கியுள்ளார். ஜெமினி கணேசன் கதாநாயகனாகவும், அஞ்சலிதேவி கதாநாயகியாகவும் நடித்துள்ளனர். இவர்களுடன் தேவிகா, ஈ. வி. சரோஜா, எம். ஆர். ராதா, எஸ். வி. ரங்கராவ், கே. மாலதி, பி. எஸ். ஞானம், தேவகி, கே. சாரங்கபாணி, கே. சாயிராம், பாலு, "நாஞ்சி"சேட், டி. எஸ். துரைராஜ், டி. எஸ். முத்தையா, "கரிக்கோல்" ராஜ், "சாண்டோ" கிருஷ்ணன், ஏ. கே. குமார் மற்றும் பலர் நடித்துள்ளனர்.  

எஸ். தட்சிணாமூர்த்தி இசையமைக்க, பாடல்களைக் கண்ணதாசன், அ. மருதகாசி, கு. ம. கிருஷ்ணன் ஆகியோர் இயற்றியுள்ளனர். இப் படத்துக்கான கதை வசனத்தை எம்.எஸ்.சோலைமலை எழுதியுள்ளார்.
# மூதாதை

**மூதாதை** (*ancestor*) பெற்றோரையும் தொடர்ச்சியாக அவர்களது பெற்றோரையும் (பாட்டன்,பாட்டி,முப்பாட்டன்,முப்பாட்டி பூட்டி பூட்டன்....) குறிக்கும் சொல்லாகும். ஒருவர் மற்றவரின் மூதாதையாக இருந்தாலோ அல்லது இருவரின் மூதாதைகளும் பொதுவானவராக இருந்தாலோ ,அந்த இரு நபர்களிடையே மரபுத் தொடர்பு இருப்பதாகக் கருதப்படுகிறது. படிவளர்ச்சிக் கொள்கையின்படி, ஒரே படி வளர்ச்சி மூதாதையரைக் கொண்ட இனங்கள் பொது மூலத்திலிருந்து தோன்றியதாகக் கூறப்படுகிறது. ஆனால் கிடக்கை மரபணு பரிமாற்றம் நிகழும் சில நுண்ணுயிர்களுக்கும் பிற உயிரிகளுக்கும் இது பொருந்தாது.  

சில பண்பாடுகளில் வாழும் மற்றும் மறைந்த மூதாதையரை வணங்குவது முறையாகும். திருமணம் போன்ற நிகழ்வுகளுக்கு முன்னர் மறைந்த மூதாதையரின் ஆசிகளை வேண்டி வழிபாடு நடத்துவதும் உண்டு.
# இந்திரா காந்தி வனவிலங்கு உய்வகம் மற்றும் தேசியப்பூங்கா



**இந்திரா காந்தி வனவிலங்கு உய்வகம் மற்றும் தேசியப்பூங்கா** அல்லது **ஆனைமலை புலிகள் காப்பகம்** (IGWLS&NP) ஓர் பாதுகாக்கப்பட்ட பகுதியாகும். 1961ஆம் ஆண்டு அக்டோபர் 7 அன்று இங்கு வருகை புரிந்த முன்னாள் இந்தியப் பிரதமர் இந்திரா காந்தி அம்மையார் நினைவையொட்டி இப்பெயர் இடப்பட்டுள்ளது.  

## பெயர்க்காரணம்
இப்பூங்காவின் வடகிழக்கில் அமைந்துள்ள ***டாப் ஸ்லிப்*** என்ற கிராமத்தின் பெயராலேயே இது பரவலாக அறியப்படுகிறது. இப்பெயர் பதினொன்பதாம் நூற்றாண்டில் தேக்கு மரங்களை மலைமுகட்டிலிருந்து சறுக்கி விடுவதை ஒட்டி அமைந்தது.  

## ஆனைமலை புலிகள் காப்பகம்
இப்பகுதி தென்னிந்தியாவில் தமிழ்நாடு மாநிலத்தில் கோவை மாவட்டத்தில் பொள்ளாச்சி, வால்பாறை, உடுமலை வட்டங்களில் அமைந்துள்ள ஆனைமலை மலைத்தொடரில் பரந்துள்ளது. **முன்பு ஆனைமலை வனவிலங்கு உய்வகம் என்றறியப்பட்ட** 958&nbsp;சதுர கி.மீ பரப்பளவு கொண்ட இந்திரா காந்தி வனவிலங்கு உய்வகத்தின் ஆழ்பகுதியாக 108&nbsp;சதுர கி.மீ. பரப்பளவு கொண்ட தேசியப்பூங்கா விளங்குகிறது. 1974ஆம் ஆண்டு உய்வகமாக அறிவிக்கப்பட்டது. கரியன் சோலா, கிராஸ் மலைகள், மஞ்சம்பட்டி பகுதிகள் தேசியப்பூங்காவாக 1989ஆம் ஆண்டு அறிவிக்கப்பட்டன.  
. இந்த உய்வகமும் திண்டுக்கல் மாவட்டம்|திண்டுக்கல்லைச் சேர்ந்த பழனி மலைகளும் சேர்ந்ததே ஆனமலை சேமிப்புப் பகுதியாகும்..  

## பயணியர் தகவல்

இப்பூங்கா வனச்சரக அலுவலர் (வனச்சரக வார்டன் அலுவலகம், 178 மீன்கரை சாலை, பொள்ளாச்சி) அவர்களால் நிர்வகிக்கப்பட்டு கோயம்புத்தூர் வட்ட வன பாதுகாவலர் மேற்பார்வையில் அமைந்துள்ளது.  

கோவையிலிருந்து 40 கி.மீ தொலைவிலுள்ள பொள்ளாச்சியில் வனவிலங்கு வார்டன் அலுவலகத்தில் வருநர் அனுமதி பெற்று அங்கிருந்து 35 கி. மீ தொலைவில் உள்ள டாப் ஸ்லிப் அல்லது 40 கி. மீ தொலைவில் உள்ள உடுமலைப்பேட்டை (அமராவதி கானகம்) அல்லது 65 கி.மீ தொலைவில் உள்ள வால்பாறை செல்லலாம்.  

### டாப் ஸ்லிப்பில் சுற்றுலாப் பயணிகளுக்காக வசதிகள்
செல்லத்தக்க மாதங்கள் மே முதல் சனவரி வரையாகும். காலை 6 மணி முதல் மாலை 6 மணி வரையே செல்லலாம். டாப் ஸ்லிப்பில் சுற்றுலாப் பயணிகளுக்காக பல சிறுகுடில்கள், அறைகள் மற்றும் கூடங்கள் ஏற்படுத்தப்பட்டுள்ளன. தேசியப் பூங்காவினை கால்நடையாகவோ சபாரி வண்டிகளிலோ சுற்றிப் பார்க்கலாம்..
# ரஞ்சிதா


**இரஞ்சிதா** ஓர் இந்திய திரைப்பட நடிகையாவார். இவர் பல தென்னிந்தியத் திரைப்படங்களில் நடித்துள்ளார். 1992 இல் இயக்குநர் பாரதிராஜா இயக்கிய தமிழ் திரைப்படமான நாடோடித் தென்றல் மூலம் தமிழ் திரையுலகில் அறிமுகமானார். *ஜெய்ஹிந்த்*, கர்ணா, *தோழர் பாண்டியன்*, *அமைதிப்படை* *தமிழச்சி* , *மக்களாட்சி,* *பெரிய மருது* , *சின்ன வாத்தியார்* ஆகிய திரைப்பங்களில் பல முன்னணி நடிகர்களுடன் நடித்துள்ளார். தவிர மலையாள , தெலுங்கு திரைப்படங்களிலும் நடித்துள்ளார்.  

## குறிப்பிடத்தக்க படங்கள்

### தமிழ்
- அதர்மம்
- நாடோடித் தென்றல்
- ஜெய் ஹிந்த்
- அமைதிப்படை
- தோழர் பாண்டியன்
- கருப்பு நிலா
- கர்ணா
- சின்ன வாத்தியார்
- மக்களாட்சி
- பெரிய மருது
- பொம்மலாட்டம்

### மலையாளம்

- ஜானி வாக்கர்
- சுந்தரி நீயும் சுந்தரன் ஞானும்
- சமயம்
- கைகூடுன்ன நிலவு
- ஒரு யாத்ராமொழி

### தெலுங்கு

- ஆஞ்சனேயலு
- குபேரலு
- மாவிச்சிகுரு
# பென் அஃப்லெக்



**பெஞ்சமின் கெசா அஃப்லெக்-போல்ட்** (பிறப்பு: ஆகத்து 15, 1972) என்பவர் அமெரிக்க நாட்டு நடிகர், திரைப்பட இயக்குநர், தயாரிப்பாளர் மற்றும் திரைக்கதை ஆசிரியர் ஆவார். இவர் தனது நடிப்புத்திறன் மூலம் இதுவரையில் இரண்டு அகாதமி விருதுகள் மற்றும் மூன்று கோல்டன் குளோப் விருதுகளை.வென்றுள்ளார்.  

இவர் 1984 மற்றும் 1988 இல் ஒளிபரப்பான 'வோயேஜ் ஆஃப் தி மிமி' என்ற கல்வித் தொடரில் குழந்தை நட்சத்திரமாக தனது நடிப்பு வாழ்க்கையை தொடங்கினார். பின்னர் மல்ராட்ஸ் (1995), சேசிங் ஆமி (1997) மற்றும் டாக்மா (1999) உள்ளிட்ட பல்வேறு கெவின் சிமித் படங்களில் தோன்றினார். அதை தொடர்ந்து 1997 இல் 'குட் வில் ஹண்டிங்' என்ற படத்துக்காக திரைக்கதை எழுதியதற்காக சிறந்த அசல் திரைக்கதைக்கான கோல்டன் குளோப் விருது மற்றும் அகாதமி விருதையும் இவரும் மற்றும் இவரது சிறுவயது நண்பர் மற்றும் நடிகர் மேட் டாமனும் வென்றபோது சிறந்த திரைக்கதையாளர் என்ற அங்கீகாரத்தைப் பெற்றார்.  

இவர் 2010 களில் தி டவுன் (2010) என்ற குற்ற நாடகத்தை இயக்கி, இணைந்து எழுதியுள்ளார் மற்றும் நடித்தார் மற்றும் 2012 இல் அரசியல் திரில்லர் படமான ஆர்கோ என்ற படத்தை இயக்கி நடித்தார், இரண்டுமே விமர்சன ரீதியாகவும் வணிக ரீதியாகவும் வெற்றி பெற்றன. இதற்காக இவர் சிறந்த இயக்குனருக்கான கோல்டன் குளோப் விருது மற்றும் பாஃப்டா விருதையும், சிறந்த படத்திற்கான கோல்டன் குளோப், பாஃப்டா மற்றும் அகாதமி விருதையும் வென்றார். பின்னர் இவர் உளவியல் திரில்லர் படமான கான் கேர்ள் (2014), திரில்லர் படமான தி அக்கவுண்டன்ட் (2016), அதிரடி-சாகச படமான டிரிபிள் பிரான்டியர் (2019), விளையாட்டு நாடகப்படமான தி வே பேக் (2020) மற்றும் நகைச்சுவை நாடகப்படமான தி டெண்டர் பார் (2021) ஆகியவற்றில் நடித்துள்ளார்.  

2016 ஆம் ஆண்டு முதல் டிசி நீட்டிக்கப்பட்ட பிரபஞ்சத்தில் அமைக்கப்பட்ட மீநாயகன் படங்களில் பேட்மேனை சித்தரித்து வெளியான பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), ஜஸ்டிஸ் லீக் (2017) மற்றும் சாக் சினைடரின் ஜஸ்டிஸ் லீக் (2021) போன்ற திரைப்படங்களில் நடித்துள்ளார்.  

## ஆரம்பகால வாழ்க்கை
இவர் ஆகத்து 15, 1972 இல் கலிபோர்னியாவில் உள்ள பெர்க்லேயில் முன்னாள் நடிகரான திமோதி பையர்ஸ் அஃப்லெக் மற்றும் தாயார் கிறிஸ்டோபர் அன்னே ஆகியோருக்கு மகனாகப் பிறந்தார். இவரது தம்பி நடிகர் கேசி அஃப்லெக் ஆவார். இவர் மிகவும் சிறுவயதில் இருக்கும் போது மாசச்சூசெட்ஸ்ற்கு குடிபெயர்ந்தனர், மேலும் 1984 ஆம் ஆண்டில் இவரது பெற்றோர்கள் விவாகரத்துப் பெற்றனர்.
# வலைவாசல்:கட்டுரைப்போட்டி/அறிமுகம்


தமிழ்நாடு அரசு, 2010 சூன் 23 முதல் சூன் 27 வரை கோயம்புத்தூர் நகரில் உலகத் தமிழ்ச் செம்மொழி மாநாட்டையும் ஒன்பதாவது இணையத் தமிழ் இணைய மாநாட்டையும் நடத்துகிறது. இதனை ஒட்டித் தமிழ்நாட்டிலுள்ள கல்லூரி மாணவர்கள், பொதுமக்கள் பங்கேற்பில் தமிழ் விக்கிப்பீடியாவுக்குத் தகுந்த தகவல் பக்கங்களை (கட்டுரைகள்) எழுதும் போட்டி நடைபெற்றது. போட்டிக்கான கட்டுரைகளை அனுப்பும் காலம் மே 15, 2010 அன்று முடிந்தது.  

இப்போட்டியில் கலை, அறிவியல், பொறியியல், மருத்துவம், விளையாட்டு, வேளாண்மை, சட்டம், கல்வியியல், இயங்குனர் மருத்துவம் (பிசியோ தெரப்பி), சித்த மருத்துவம், பல் மருத்துவம், செவிலியர், கால்நடை மருத்துவம், பலதொழில்நுட்பப் பயிலகம் முதலிய துறைகளைச் சேர்ந்த மாணவர்கள், பொதுமக்கள் பங்கு கொண்டனர். போட்டிக்கு வந்த தகவல் பக்கங்களில் தகுதியானவை தமிழ் விக்கிப்பீடியாவில் சேர்க்கப்படும். சிறந்த தகவல் பக்கங்களை எழுதியோருக்கு மதிப்பு மிகுந்த பரிசுகள் வழங்கப்பட உள்ளன. **போட்டி முடிவுகளை இங்குக் காணலாம்**.
# வலைவாசல்:விக்கிப்பீடியா கட்டுரைப் போட்டி/தமிழ் விக்கிப்பீடியா

விக்கிப்பீடியா என்பது ஒரு கட்டற்ற கலைக்களஞ்சியத்தை உருவாக்கும் திட்டம். ஐக்கிய அமெரிக்காவைத் தலைமையிடமாகக் கொண்ட *விக்கிமீடியா பவுண்டேசன்* எனப்படும் இலாபநோக்கற்ற அமைப்பினால் நிருவகிக்கப்படும் விக்கிப்பீடியா திட்டத்தில் 267 மொழிகளில் விக்கிப்பீடியாக்கள் செயற்படுத்தப்படுகின்றன. விக்கிப்பீடியாவில் எவரும் புதிய கட்டுரைகளை எழுதலாம், ஏற்கனவே இருக்கும் கட்டுரைகளில் தேவையான மாற்றங்களைச் செய்யலாம் என்பதே இத்திட்டத்தின் சிறப்பு ஆகும். இதனால், நாள்தோறும் அனைத்து மொழிகளிலும் ஆயிரக்கணக்கான கட்டுரைகள் எழுதப்படுவதுடன், அவற்றிலுள்ள தகவல்கள் தொடர்ந்து இற்றைப்படுத்தப்பட்டும் வருகின்றன. தற்போது எல்லா மொழி விக்கிப்பீடியாக்களிலும் மொத்தமாக 15 மில்லியன் கட்டுரைகளுக்கு மேல் எழுதப்பட்டுள்ளன. தமிழ் விக்கிப்பீடியா 2003 ஆம் ஆண்டில் தொடங்கியது. இன்று வரை தமிழ் விக்கிப்பீடியாவில் 21,700 க்கும் மேற்பட்ட கட்டுரைகள் இடம் பெற்றுள்ளன.  

<div>  
***மேலும் அறிக...***</div>
# வலைவாசல்:கட்டுரைப்போட்டி/ஐயங்களைத் தீர்த்துக்கொள்ள

விக்கிப்பீடியாவுக்கு ஏற்ற வகையில் கட்டுரைகளை எழுதுவது பற்றிய விபரங்கள் இப்பக்கத்தில் தரப்பட்டுள்ளன. விக்கியில் தொகுப்பது பற்றி அறிய விக்கிப்பீடியா பயிற்சிப் பக்கத்தைப் பார்க்க. கூடுதலான விபரங்கள் தேவைப்பட்டால் அல்லது இது தொடர்பான உங்களது ஐயங்களுக்கு விளக்கம் தேவைப்பட்டால், இங்கே உங்கள் கேள்விகளைக் கேளுங்கள். விக்கிப்பீடியாவில் நல்ல அனுபவமுடைய பிற பயனர்கள் தங்களுக்குப் பதில் அளிப்பார்கள்.  

<div>  
***கேள்விகள் கேட்க....***</div>